**FM i minigolf den 21.5.2023, Saxild Minigolf, 8300. Odder**

Redigeret af Britta Jensen ud fra Ole Jensens stævnelederrapport.

Dette års FM i minigolf blev afviklet i Saxild på Saxild minigolfbaner.

Tilmeldte foreninger:

Vejle, Århus, Horsens.

Starttidspunkt: 13.00, slut kl 15.30.

Det er en forholdsvis ny 12 hullers minigolf bane med mange hældninger og små sandbunkers, som var en udfordring for mange af os.

Vi havde heldigvis aftalt med ejeren, at vi kunne spille 2 omgange (altså 24 huller) for samme pris, som én omgang normalt koster. Det betød så også, at de fleste af os havde en lavere score i anden omgang.

Til dette års stævne var der 22 tilmeldte deltagere, desværre kom der et enkelt afbud. Vi håber, at vi også fremover kan holde os på + 20 deltagere, gerne flere selvfølgelig.

Vejret var i den grad med os i år med sol og næsten blå himmel, og samtidig lå banerne i læ for østenvinden.

Der var tilfredshed med banerne, nogle var mere tilfredse end andre !!!

FM i minigolf vil vi forsøge at afvikle søndag den 26 maj 2024 på Kuglen og Keglen i Odder.